钦定古今图书集成/明伦汇编/官常典/第648卷 > 何澄
## 钦定古今图书集成/明伦汇编/官常典/第648卷 > 何澄

按《明外史郭南传》：“澄，四川人。正统初为安福知县。廉
静慈祥，外若无为，而内有区画。巡抚赵新以为不胜
任，奏除代之。部民不服，走愬宪司，弗纳，乃相率走阙
下，陈澄善状，乞留。诏下巡按御史覆核，果若民言，乃
令还任。澄既还，筑寅陂，浚渠道，复密湖之旧，水利大
兴，去弊除患，如治其家，民大爱之。秩满当去，侍讲刘”
球为民代请，乃复留。